OQO tale na i kuri ni tukutuku nei Uliano Metuisela, ka kawa ni Bete, ia, e vakaitikotiko ga e Tukavesi, Buca Bay e Natewa. Kaya o koya ni a dau soli vakasala talega e na so na gauna ki na tabana vuni ni liga ni wau ni noda matanitu.
E vakaraitaka ni vakavinavinaka ki vua na noda Kalou na Dauveibuli ni rawa ni mai vakayagataki koya, e dua na tamata i valavala ca ka solia vua navuku yalomatua me rawa ni wilika ka kila na i soqoni kece ni tukutuku se i talanoa ka droinitaki koto e na loma ni ni noda kuila.
Me vaka ni kawa ni bete ka ratou a biubiu mai Nakauvadra e na vuku ni dua na veiqati, e dau nodratou i tavi na maroroi na i yau kei Viti .
Tomana ka kaya ni dina ni sega ni tautauvata na i soqoni e na noda sarava se wilika tiko na veika e droinitaki tu e na noda kuila, ia, e raica o koya ni koto kina na keda i tukutuku e kauta mai o gauna me yacova mai na gauna edaidai.
Ni tei wilika sara yani na kena i kuri.
E vakaraitaki vei au ni gaunisala ga a vakayacora e na nona a vakayagataka na Mataivalu me mai taura kina na matanitu oqo, oqori talega na gaunisala e na veivakauqeti kina na Kalou vua na mataivalu me vakayacora kina na veisau e na vanua.
E veivakadeitaki e na tikina oqo na tiki ni Vola Tabu rogolevu ka dusimaka tiko ni i tovo ga o cakava, e na caka tale vei iko.
E na gagadre me veisautaki na noda kuila, era sega ni duavata kina e dua na i wase ni lewenivanua baleta ni koto kina e dua na i talanoa e ka dina ka semati keda ki na veiliutaki era a se sotava mai na tukada se o ira na noda kawa dina vakavica me yacovi keda mai oqo, kaya o Metuisela. Tomana ka kaya ni se vo toka na gauna me na basika kina na i vakatakilakila i kau jaina, kei na vo ni i tavi mai vei ira na Ranadi kei Bolatagane mera na vakasuka vakaoti vei ira na noda Turaga Bale kei na Marama Bale kei Viti na veika e se maroroi tu mai Igiladi me baleti Viti.
E vakaraitaki kivei au ni sa dodonu me da vakavakarau toka ni se siga e na veika e na muri mai baleta na i sala vaka Tui e daramaka toka na laione e dusia tiko na nodra i sala na liga ni wau e na noda vanua.
Na kena sa na bokoci na i sema ki na Bolatagane ka toka na kena i vakatakilakila e na noda kuila me vaka na i sala vaka Tui kei na laione, sa dusia talega ko ya na kena vakayagataki tiko e na i sala ni noda liga ni wau ni noda vanua.
Ia, eda rui marau vakalevu ni sa nakita rawa tu na noda Kalou Levu ko Jiova na tamai Jisu Karisito na Tamada, e na nona vakayagataki rau na veiwatini na McKenzie me rau droinitaka ka vakaraitaka rawa tu vei keda na veitaravi ni veiliutaki ni matanitu kei na kena i vakatakilakila kei koya e se bera ni basika cake mai.
E na kena sa gadrevi me veisautaki oqo na noda kuila, e vakaraitaka tiko na turaga na Paraiminisita ni lewe levu e na gauna oqo era sega ni kila na veika e a yaco e na gauna vakoloni, ka sa oti talega.
Sa dodonu me da vakanamata ki na veisau vou e na taba gauna vou eda sa vavaca yani oqo.
Sa vakamatatataka ko ya vei au ni sa sega ni kauwaitaki na nodra bole mate na tukada e na i matai ni Valu Levu ka a vakitavi kina na Gone Turaga Talai sa Bale, o ira na vakaitavi e na i Karua ni Valu Levu, o ira na noda sotia era gole ki Solomoni kei Maleya.
Kuria ka kaya ni tiko tale eso na ka e yaco e na gauna vakoloni ka dodonu me da dau raica lesu me i dusidusi vei keda e na noda vakanamata yani ki liu.Oqori na rai yalomatua.
E na qai tomani tale yani.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn